101. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1015809/1597/0014 της 21 Ιαν./2 Μαρτ. 1993 (ΦΕΚ Β΄ 110) Επιστροφή του φόρου προστιθέμενης αξίας που επιβαρύνει την παράδοση αγαθών εμπορικού χαρακτήρα, αυτοκινήτων κ.λπ., σε αγοραστή υποκείμενο ή μη στο φόρο εγκατεστημένο εκτός Κοινότητας, λόγω εξαγωγής. Έχοντας υπόψη: 1)Τις διατάξεις του Νόμ. 1642/1986 «για την εφαρμογή του φόρου προστιθέμενης αξίας και άλλες διατάξεις» (ΦΕΚ 125 Α ), όπως ισχύει και ειδικότερα: α.Της περίπτ. β΄ της παρ. 1 και της παρ. 2 του άρθρ. 20. Σελ. 358,798 Τεύχος 1177-Σελ. 102 β.Των περίπτ. α΄, β΄ και δ΄ της παρ. 4 του άρθρ. 23. γ.Της περίπτ. γ΄ της παρ. 1 και της παρ. 7 του άρθρ. 27. δ.Της παρ. 3 του άρθρ. 58. 2)Τις διατάξεις του Προεδρικού Δ/τος αριθ. 186/92 (Κώδικας Βιβλίων και Στοιχείων-ΦΕΚ 84/Α). 3)Την απόφασή μας αριθ. Σ.3044/135/15.10.86 (ΦΕΚ 734Β). 4)Την απόφασή μας αριθ. Π.2190/894/ΠΟΛ 115/22.3.1988 (ΦΕΚ 244/Β). 5)Την αριθ. Υ .1847/1078399/1182/0001/7.8.1992 κοινή απόφαση του Πρωθυπουργού και του Υπουργού Οικονομικών (ΦΕΚ 525/Β) περί ανάθεσης αρμοδιοτήτων Υπουργού Οικονομικών στους Υφυπουργούς Οικονομικών. 6)Ότι η παρούσα απόφαση δεν θα επιφέρει μείωση των εσόδων του Προϋπολογισμού δεδομένου ότι αφορά ρυθμίσεις διαδικαστικού χαρακτήρα ανάλογες των οποίων ίσχυαν και κατά το παρελθόν. 7)Την ανάγκη υλοποίησης του ευεργετήματος της προβλεπόμενης απαλλαγής από το φόρο προστιθέμενης αξίας των πράξεων που πραγματοποιούνται στην Ελλάδα και αγοραστές είναι πρόσωπα εγκατεστημένα εκτός Κοινότητας υποκείμενα ή μη στο φόρο, με διαδικασίες επιστροφής αυτού, αποφασίζουμε: Ορίζουμε τη διαδικασία της απαλλαγής από το φόρο προστιθέμενης αξίας των πράξεων που πραγματοποιούνται στην Ελλάδα και αγοραστές είναι πρόσωπα εγκατεστημένα εκτός Κοινότητας υποκείμενα ή μη στο φόρο με επιστροφή του φόρου αυτού, σύμφωνα με τις διατάξεις των επομένων άρθρων. 28.Ζ.ζ.97-101 Φόρος Προστιθέμενης Αξίας Επιστροφή του φόρου-Πεδίο εφαρμογής Άρθρ.1.-1)Η προβλεπόμενη από τις κείμενες διατάξεις απαλλαγή από το φόρο προστιθέμενης αξίας (Φ.Π.Α.) των αγαθών, τα οποία αναφέρονται στο άρθρ. 2, παρέχεται στον εγκατεστημένο εκτός Κοινότητας αγοραστή αυτών, ο οποίος εξάγει τα αγαθά εκτός Κοινότητας, ή στα εδάφη που αναφέρονται στην παρ. 2 του Παραρτήματος ΙΙ του Νόμ. 1642/1986, κατά τρόπο έμμεσο, με επιστροφή δηλαδή του Φ.Π.Α. που καταβλήθηκε, σύμφωνα με τους όρους, τις προϋποθέσεις και τη διαδικασία του άρθρ. 2 της παρούσας. 2)Η απαλλαγή αυτή παρέχεται και στην περίπτωση που η εξαγωγή στα εδάφη της προηγούμενης παραγράφου, πραγματοποιείται από άλλο πρόσωπο που ενεργεί για λογαριασμό του αγοραστή. 3)Η επιστροφή του φόρου της παραπάνω παραγράφου 1 παρέχεται για την αγορά στο εσωτερικό της χώρας των ακόλουθων κατηγοριών εμπορευμάτων: α.Αγαθά τα οποία από τη φύση τους ή την ποσότητά τους έχουν εμπορικό χαρακτήρα και δεν καλύπτονται από την απόφασή μας 1000840/ 72/0014/ 4.1.1993. β.Μεταφορικά μέσα γενικά, όπως αυτοκίνητα μοτοσυκλέττες, μοτοποδήλατα, καθώς και σκάφη και αεροσκάφη, που δεν εμπίπτουν στην απαλλαγή που προβλέπουν οι διατάξεις των περίπτ. α΄ και β΄ της παρ. 1 του άρθρ. 22 του Νόμ. 1642/86. Διαδικασίες επιστροφής του φόρου Άρθρ.2.-1.Στην περίπτωση εξαγωγής με συναλλαγματικές διατυπώσεις, από υποκείμενο ή μη στο φόρο, ακολουθείται η εξής διαδικασία: α.ο προμηθευτής των αγαθών παραδίδει στον αγοραστή-εξαγωγέα τα προοριζόμενα για εξαγωγή αγαθά με τα προβλεπόμενα στοιχεία δηλαδή τιμολόγιο πώλησης ή κατά περίπτωση διπλότυπη θεωρημένη απόδειξη λιανικής πώλησης, η οποία δύναται να εκδίδεται και από ηλεκτρονικό υπολογιστή. Στα ανωτέρω παραστατικά εκτός των άλλων αναγράφονται: -τα πλήρη στοιχεία του αγοραστή-εξαγωγέα. Ως πλήρη στοιχεία νοούνται: το ονοματεπώνυμο ή επωνυμία, το επάγγελμα, η διεύθυνση, ο αριθμός φορολογικού μητρώου, εφόσον υπάρχει, ο αριθμός, το έτος και η χώρα έκδοσης του διαβατηρίου ή της ταυτότητας. -το είδος, η ποσότητα, η φορολογητέα αξία των αγαθών, ο συντελεστής και το ποσό του Φ.Π.Α. που αναλογεί. β.ο αγοραστής-εξαγωγέας συναποκομίζει ή αποστέλει στα εδάφη της παρ. 1 του άρθρ. 1 της απόφασης αυτής τα αγαθά μέσα στον απόλυτα αναγκαίο για την εξαγωγή χρόνο και το αργότερο εντός 30 ημερών από την έκδοση του οικείου παραστατικού του προμηθευτή. Μέσα στην ίδια προθεσμία αποστέλλει στον προμηθευτή των αγαθών ακριβές μοναδικό φωτοαντίγραφο του σχετικού τελωνειακού παραστατικού εξαγωγής, κυρωμένο από την αρμόδια Τελωνειακή Αρχή. Από το στοιχείο αυτό πρέπει να προκύπτουν, η πραγματοποίηση της εξαγωγής το είδος και η ποσότητα των αγαθών και ο αριθμός του τιμολογίου ή της απόδειξης πώλησης. Το αντίγραφο του τελωνειακού παραστατικού πρέπει να φέρει την ένδειξη «ΓΙΑ ΤΟΝ ΠΡΟΜΗΘΕΥΤΗ ΤΩΝ ΑΓ ΑΘΩΝ ….. ΓΙΑ ΤΗΝ ΕΠΙΣΤΡΟΦΗ ΤΟΥ Φ.Π.Α. με βάση την απόφαση του Υπουργού Οικονομικών αριθ……». γ.Ο προμηθευτής των αγαθών με τη λήψη του οικείου τελωνειακού παραστατικού εκδίδει πιστωτικό τιμολόγιο στο όνομα του αγοραστή-εξαγωγέα αναγράφοντας σ’ αυτό την ένδειξη «ΕΚΠΤΩΣΗ Φ.Π.Α. ΤΙΜΟΛΟΓΙΟΥ ΜΟΥ Νο…… με βάση την απόφαση Υπουργού Οικονομικών αριθ……… ή την ένδειξη «ΕΚΠΤΩΣΗ Φ.Π.Α. ΑΠΟΔΕΙΞΗΣ ΜΟΥ Νο…….. με βάση την απόφαση του Υπουργού Οικονομικών αριθ………. Στο στέλεχος του πιστωτικού τιμολογίου επισυνάπτονται από τον προμηθευτή το σχετικό τελωνειακό παραστατικό που αποτελεί δικαιολογητικό της έκπτωσης του Φ.Π.Α., καθώς και τα οικεία αποδεικτικά καταβολής του φόρου στον αγοραστή-εξαγωγέα σύμφωνα με τα οριζόμενα στην επόμενη παράγραφο. δ.Για την ολοκλήρωση της επιστροφής του φόρου, ο προμηθευτής των αγαθών καταβάλλει το ποσό του Φ.Π.Α. σε δραχμές στον ίδιο τον δικαιούχο αγοραστή ή στο νόμιμο εκπρόσωπό του ή με υπόδειξη και με δαπάνη του δικαιούχου, καταθέτει το επιστρεπτέο ποσό σε λογαριασμό του δικαιούχου σε τράπεζα του εσωτερικού ή εμβάζει αυτό σε τράπεζα του εξωτερικού. Στην τελευταία περίπτωση στην οικεία επιταγή που πρέπει να είναι εκφρασμένη σε δραχμές, αναγράφεται η ένδειξη «ΕΠΙΣΤΡΕΠΤΕΟΣ Φ.Π.Α. ΣΤΟΝ ΑΓΟΡΑΣΤΗ-ΕΞΑΓΩΓΕΑ», καθώς επίσης και ο αριθμός του παραστατικού που έχει εκδόσει ο προμηθευτής. Η επιστροφή του φόρου αυτού παρέχει δικαίωμα έκπτωσης στον προμηθευτή. Η έκπτωση πραγματοποιείται με χρέωση του οικείου λογαριασμού του Φ.Π.Α. που τηρεί. (Μετά τη σελ. 358,798) Σελ. 358,799 Τεύχος 1177-Σελ. 103 Φόρος Προστιθέμενης Αξίας 28.Ζ.ζ.101 2.Στην περίπτωση εξαγωγής χωρίς συναλλαγματικές διατυπώσεις, με ή χωρίς ειδική απόφαση του Υπουργείου Εμπορίου, ακολουθείται η εξής διαδικασία: α.Ο προμηθευτής των αγαθών εκδίδει στο όνομά του αγοραστή-εξαγωγέα υποκειμένου ή μη στο φόρο, διπλότυπη θεωρημένη απόδειξη λιανικής πώλησης στην οποία αναγράφονται: -τα πλήρη στοιχεία του αγοραστή-εξαγωγέα, σύμφωνα με τα οριζόμενα στην παρ. 1 α  του άρθρου αυτού, -το είδος και η ποσότητα των αγαθών, η φορολογητέα αξία, ο συντελεστής και το ποσό του φόρου που αναλογεί. β.Ο αγοραστής-εξαγωγέας κατά την αποστολή των αγαθών στα εδάφη της παρ. 1 του άρθρ. 1 της απόφασης αυτής ή τη συναποκόμιση αυτών, καταθέτει στο αρμόδιο τελωνείο εξαγωγής «ΑΔΕΙΑ ΕΞΑΓΩΓΗΣ ΜΙΚΡΟΑΝΤΙΚΕΙΜΕΝΩΝ» η οποία περιλαμβάνει μεταξύ των άλλων και τα αναγραφόμενα στη θεωρημένη απόδειξη στοιχεία. γ.Ο αγοραστής-εξαγωγέας αποστέλλει στον προμηθευτή του, εντός προθεσμίας 30 ημερών από την έκδοση της απόδειξης, ακριβές μοναδικό φωτοαντίγραφο της ανωτέρω άδειας εξαγωγής μικροαντικειμένων με την ένδειξη: «ΓΙΑ ΤΟΝ ΠΡΟΜΗΘΕΥΤΗ ΤΩΝ ΑΓ ΑΘΩΝ …. ΓΙΑ ΤΗΝ ΕΠΙΣΤΡΟΦΗ ΤΟΥ Φ.Π.Α» με βάση την απόφαση του Υπουργού Οικονομικών αριθ…….. Το ανωτέρω παραστατικό θεωρείται από την αρμόδια για την εξαγωγή τελωνειακή αρχή, καθώς επίσης και από το οικείο τελωνείο εξόδου των αγαθών, αν αυτό είναι διάφορο από το τελωνείο εξαγωγής. δ.Ο προμηθευτής των αγαθών με τη λήψη του φωτοαντιγράφου της άδειας εξαγωγής, εκδίδει πιστωτικό τιμολόγιο στο όνομα του αγοραστή-εξαγωγέα αναγράφοντας σ’ αυτό την ένδειξη «ΕΚΠΤΩΣΗ Φ.Π.Α. ΑΠΟΔΕΙΞΗΣ ΜΟΥ Νο ….» με βάση την απόφαση Υπουργού Οικονομικών αριθ……. Στο στέλεχος του πιστωτικού τιμολογίου επισυνάπτεται από τον προμηθευτή των αγαθών το ανωτέρω φωτοαντίγραφο της άδειας εξαγωγής, το οποίο αποτελεί δικαιολογητικό της έκπτωσης. ε.Για την ολοκλήρωση της επιστροφής του φόρου εφαρμόζονται τα οριζόμενα στην παρ. 1δ του άρθρου αυτού. Άμεση απαλλαγή Άρθρ.3.-Κατ’ εξαίρεση, αντί της έμμεσης απαλλαγής (επιστροφής) από το Φ.Π.Α., δύναται να χορηγηθεί άμεση απαλλαγή, εφόσον ο προμηθευτής των αγαθών: Σελ. 358,800 Τεύχος 1177-Σελ. 104 α.εκδίδει τη θεωρημένη απόδειξη χωρίς Φ.Π.Α. αναγράφοντας σ’ αυτή την ένδειξη «ΧΩΡΙΣ Φ.Π.Α.-ΕΞΑΓΩΓΗ ΑΠΟ ΑΓΟΡΑΣΤΗ ΕΓΚΑΤΕΣΤΗΜΕΝΟ ΕΚΤΟΣ ΚΟΙΝΟΤΗΤΑΣ», β.παραδίδει στον αγοραστή-εξαγωγέα τα αγαθά που πούλησε στο τελωνείο εξόδου από την Ελλάδα και γ.παραλαμβάνει από το τελωνείο εξόδου ακριβές φωτοαντίγραφο της άδειας εξαγωγής μικροαντικειμένων και επισυνάπτει αυτό στο στέλεχος της απόδειξης λιανικής πώλησης, το αργότερο εντός 20 ημερών από την έκδοση αυτής. Στέρηση δικαιώματος επιστροφήςή απαλλαγής Άρθρ.4.-Δεν παρέχεται δικαίωμα επιστροφής ή απαλλαγής του φόρου για τις αγορές στο εσωτερικό της χώρας που αφορούν τις εξής κατηγορίες εμπορευμάτων: α.αγαθά που προορίζονται για τον εξοπλισμό ή τον εφοδιασμό σκαφών αναψυχής και ιδιωτικών αεροσκαφών ή οποιουδήποτε άλλου μεταφορικού μέσου ιδιωτικής χρήσης. Ως αγαθά εξοπλισμού θεωρούνται τα ενσωματούμενα ή χρησιμοποιούμενα σε κάθε μορφής μεταφορικό μέσο. Ως αγαθά εφοδιασμού θεωρούνται κυρίως τα καύσιμα, τα λιπαντικά και τα τροφοεφόδια των μεταφορικών μέσων. β.καπνοβιομηχανικά προϊόντα. γ.είδη διατροφής και οινοπνευματώδη ποτά, εφόσον ο αγοραστής εξαγωγέας είναι πρόσωπο μη υποκείμενο στο φόρο. Έναρξη ισχύος Άρθρ.5.-1.Από της ισχύος της παρούσας απόφασης παύει να ισχύει η απόφασή μας αριθ. Π.2190/ 894/ΠΟΛ 115/22.3.1988 (ΦΕΚ 244/Β). 2.Κατ’ εξαίρεση η ανωτέρω απόφαση ισχύει για τις αγορές που πραγματοποιήθηκαν μέχρι 31.12.1992 και μέχρις ολοκλήρωσης της διαδικασίας επιστροφής, κατά περίπτωση. 3.Η απόφαση αυτή που ισχύει από 1 ης  Ιαν. 1993, να δημοσιευθεί στην Εφημερίδα της Κυβερνήσεως. 28.Ζ.ζ.101 Φόρος Προστιθέμενης Αξίας 